Document ID: 32008D0876

DEĊIŻJONI TAL-KUMMISSJONI
tas-6 ta' Novembru 2008
li temenda d-Deċiżjoni 2004/452/KE li tistipula elenku ta’ entitajiet li r-riċerkaturi tagħhom jistgħu jkollhom aċċess għal dejta kunfidenzjali għal għanijiet xjentifiċi
(notifikata taħt id-dokument numru C(2008) 6431)
(Test b’relevanza għaż-ŻEE)
(2008/876/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 322/97 tas-17 ta’ Frar 1997 dwar l-Istatistika Komunitarja (1), u b’mod partikolari l-Artikolu 20(1) tiegħu,
Billi:
(1)
Ir-Regolament tal-Kummissjoni (KE) Nru 831/2002 tas-17 ta’ Mejju 2002 li jimplimenta r-Regolament tal-Kunsill (KE) Nru 322/97 dwar l-Istatistika Komunitarja, li jikkonċerna l-aċċess għal dejta kunfidenzjali għal għanijiet xjentifiċi (2) jistabbilixxi, għall-finijiet ta’ konklużjonijiet statistiċi magħmula għal għanijiet xjentifiċi, il-kundizzjonijiet li bihom jista’ jingħata l-aċċess għal dejta kunfidenzjali mgħoddija lill-awtorità Komunitarja u r-regoli ta’ kooperazzjoni bejn il-Komunità u l-awtoritajiet nazzjonali biex ikun iffaċilitat dan l-aċċess.
(2)
Id-Deċiżjoni tal-Kummissjoni Nru 2004/452/KE (3) stipulat elenku ta’ entitajiet li r-riċerkaturi tagħhom jista’ jkollhom aċċess għal dejta kunfidenzjali għal għanijiet xjentifiċi.
(3)
L-Università ta’ Duke (DUKE), North Carolina, l-Istati Uniti ta’ l-Amerika għandha titqies bħala istituzzjoni li tissodisfa l-kundizzjonijiet meħtieġa u għandha għalhekk tiżdied ma’ l-elenku ta’ aġenziji, organizzazzjonijiet u istituzzjonijiet imsemmija fl-Artikolu 3(1) tar-Regolament (KE) Nru 831/2002.
(4)
Il-miżuri previsti f’din id-Deċiżjoni huma skond l-opinjoni tal-Kumitat dwar il-Kunfidenzjalità ta’ l-Istatistika,
ADOTTAT DIN ID-DEĊIŻJONI:
Artikolu 1
L-Anness tad-Deċiżjoni 2004/452/KE qed jinbidel bit-test stipulat fl-Anness ta’ din id-Deċiżjoni.
Artikolu 2
Din id-Deċiżjoni hija indirizzata lill-Istati Membri.
Magħmula fi Brussell, 6 ta’ Novembru 2008.

Labels: 12
7
19